**Almási Dorina** az Arany János Tehetséggondozó Program 11.A osztályos sokoldalúan tehetséges tanulója. A legfőbb érdeklődési területei: a digitális rajz, az informatika, az ének-zene és a sakk. Az egész gimnázium közösségének aktív szereplője, segítőkész hozzáállásával, gyakorlati ügyességével minden esemény lebonyolításának sikeréhez hozzájárul. A Besi újság és a Pénzügyi tudatosság munkafüzet elkészítésében is részt vállalt. Szabadidejében szívesen részt vesz kórustáborokban, ének-zenei projektekben, illetve a Besi-Rock együttes tagjaként láthatjuk őt fellépni minden ünnepi alkalom apropóján, a városi és iskolai rendezvények üde színfoltjaként. Zenei tehetségének kibontakoztatása jegyében már két éve képzi magát a Kisvárdai Weiner Leó Alapfokú Művészeti Iskolában is, ahol az ütőhangszerek világával ismerkedik. Versenyző alkat: az iskolai hétköznapokban a tanulmányi versenyeken, illetve egyéb megmérettetéseken is képviseli a Kisvárdai Bessenyei György Gimnáziumot.

Legfőbb versenyeredményei:

* A 21. AJTP országos informatika versenyen csapatban elért 4. helyezés.
* A Sakk Diákolimpia Nyíregyházi területi és Szabolcs-Szatmár-Bereg vármegyei döntőn csapatban elért 2. helyezés.
* A Móricz Zsigmond Megyei Könyvtár és a Képremény Kulturális Egyesület pályázatán digitális rajz kategóriában elért 3. hely.